CELEX: 22009D0112
Language: sl
Date: 2009-10-22 00:00:00
Title: Sklep Skupnega odbora EGP št. 112/2009 z dne 22. oktobra 2009 o spremembi Priloge XXI (Statistika) k Sporazumu EGP

17.12.2009   
            
            
               SL
            
            
               Uradni list Evropske unije
            
            
               L 334/13
            
         
      SKLEP SKUPNEGA ODBORA EGP
   št. 112/2009
   z dne 22. oktobra 2009
   o spremembi Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXI k Sporazumu je bila spremenjena s Sklepom Skupnega odbora EGP št. 103/2009 z dne 25. septembra 2009 (1).
            
         
               (2)
            
            
               Uredbo (ES) št. 1166/2008 Evropskega parlamenta in Sveta z dne 19. novembra 2008 o raziskovanjih strukture kmetijskih gospodarstev in metod kmetijske proizvodnje ter razveljavitvi Uredbe Sveta (EGS) št. 571/88 (2) je treba vključiti v Sporazum.
            
         
               (3)
            
            
               Uredba (ES) št. 1166/2008 razveljavlja Uredbo Sveta (EGS) št. 571/88 (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 23 (Uredba Sveta (EGS) št. 571/88) Priloge XXI k Sporazumu se nadomesti z naslednjim:
   „32008 R 1166: Uredba (ES) št. 1166/2008 Evropskega parlamenta in Sveta z dne 19. novembra 2008 o raziskovanjih strukture kmetijskih gospodarstev in metod kmetijske proizvodnje ter razveljavitvi Uredbe Sveta (EGS) št. 571/88 (UL L 321, 1.12.2008, str. 14).
   V tem sporazumu veljajo določbe Uredbe z naslednjimi prilagoditvami:
   
               (a)
            
            
               Države Efte niso zavezane k regionalni razčlenitvi podatkov, kakor jo zahteva ta uredba. Vendar pa te države zagotovijo, da so velikosti vzorcev takšne, da se razčlenitev podatkov, razen regionalnih, dobi na reprezentativni osnovi.
            
         
               (b)
            
            
               Države Efte niso zavezane k zbiranju podatkov o izvajanju ukrepov, povezanih z razvojem podeželja, kakor je določeno v Uredbi (ES) št. 1698/2005.
            
         
               (c)
            
            
               Ta uredba se ne uporablja za Lihtenštajn.“.
            
         Člen 2
   Besedilo Uredbe (ES) št. 1166/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 23. oktobra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 22. oktobra 2009
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 304, 19.11.2009, str. 21.
   
      (2)  UL L 321, 1.12.2008, str. 14.
   
      (3)  UL L 56, 2.3.1988, str. 1.
   
      (4)  Navedena ni nobena ustavna zahteva.